|  |
| --- |
| Министерски съвет |
| |  |  | | --- | --- | | брой: 30, от дата 24.4.2015 г.   Официален раздел / МИНИСТЕРСКИ СЪВЕТ | стр.26 | |
|  |
|  |
| Постановление № 97 от 20 април 2015 г. за изменение и допълнение на Устройствения правилник на Министерството на образованието и науката, приет с Постановление № 11 на Министерския съвет от 2010 г. |
|  |
| **ПОСТАНОВЛЕНИЕ № 97 ОТ 20 АПРИЛ 2015 Г.**  **за изменение и допълнение на Устройствения правилник на Министерството на образованието и науката, приет с Постановление № 11 на Министерския съвет от 2010 г.** (обн., ДВ, бр. 12 от 2010 г.; изм. и доп., бр. 56, 74 и 102 от 2010 г., бр. 33, 48 и 77 от 2011 г., бр. 22 от 2012 г., бр. 62 и 74 от 2013 г. и бр. 81, 86 и 94 от 2014 г.)  МИНИСТЕРСКИЯТ СЪВЕТ  ПОСТАНОВИ:  **§ 1.** В чл. 5 се правят следните изменения и допълнения:  1. Създава се нова т. 20:  „20. организира дейността на управляващия орган на Оперативна програма „Наука и образование за интелигентен растеж 2014 – 2020 г.“  2. Досегашната т. 20 става т. 21.  **§ 2.** Член 53 се изменя така:  „Чл. 53. (1) Главна дирекция „Структурни фондове и международни образователни програми“:  1. отговаря и координира дейностите по изпълнение на ангажиментите на министерството, предвидени в националното и в европейското законодателство, за развитие и изпълнение на политика за сближаване на Европейския съюз, както и на други програми и инструменти, подкрепящи образованието и науката;  2. изпълнява функциите на управляващ орган на Оперативна програма „Наука и образование за интелигентен растеж“ и всички произтичащи от това задължения и отговорности съгласно регламентите на Европейския съюз, включително:  а) организира, координира и съгласува в рамките на координационния механизъм за управление на средствата от Европейския съюз Оперативна програма „Наука и образование за интелигентен растеж“;  б) ръководи дейността на териториалните звена в районите от ниво 2 съгласно чл. 4, ал. 3 от Закона за регионалното развитие;  в) организира разработването и актуализирането на системи от индикатори за мониторинг на Оперативна програма „Наука и образование за интелигентен растеж“;  г) осигурява разработването и публикуването на покани по схеми за предоставяне на безвъзмездна финансова помощ по Оперативна програма „Наука и образование за интелигентен растеж“, както и организира оценяването на постъпилите проектни предложения;  д) подготвя и сключва договори за предоставяне на безвъзмездна финансова помощ по Оперативна програма „Наука и образование за интелигентен растеж“;  е) извършва оценка на риска и осъществява оперативно, финансово и процедурно наблюдение на операциите, финансирани от Оперативна програма „Наука и образование за интелигентен растеж“;  ж) осъществява предварителен, текущ и последващ контрол върху изпълнението на сключените договори с бенефициенти по Оперативна програма „Наука и образование за интелигентен растеж“;  з) организира и осигурява технически и административно заседанията на Комитета за наблюдение на Оперативна програма „Наука и образование за интелигентен растеж“, като изпълнява функциите на секретариат и отговаря за изпълнението на взетите от Комитета решения;  и) отговаря за изграждането и поддръжката на система за събиране на достоверни финансови и статистически данни относно прилагането на индикаторите за мониторинг и оценка и въвежда редовно информация в Информационната система за управление и наблюдение на средствата от Структурните инструменти на Европейския съюз в Република България, поддържана от дирекция „Системи за управление на средствата от Европейския съюз“ към Министерския съвет;  к) осигурява провеждането на предварителна, междинна и последваща оценка на управляваната програма;  л) отговаря за въвеждането и използването от страна на бенефициентите и други участващи звена, ангажирани в управлението и изпълнението на програмата, на отделна счетоводна аналитичност за всички предвидени дейности, финансирани в рамките на Оперативна програма „Наука и образование за интелигентен растеж“;  м) извършва плащания и трансфер на средства до бенефициентите по Оперативна програма „Наука и образование за интелигентен растеж“;  н) следи за законосъобразността на финансовите операции чрез въвеждането на системи и мерки за надеждно финансово управление и контрол;  о) извършва наблюдения и прилага корективни мерки съгласно изискванията на Европейската комисия при констатиране на нередности;  п) осигурява публичност и обществена осведоменост за дейности, свързани с изпълнението на Оперативна програма „Наука и образование за интелигентен растеж“;  р) изготвя годишни доклади и заключителен доклад за изпълнението на Оперативна програма „Наука и образование за интелигентен растеж“ и ги представя на Европейската комисия след одобряването им от Комитета за наблюдение и от Съвета за управление на средствата от Европейския съюз към Министерския съвет;  с) осъществява мониторинг на системите за управление и контрол на Оперативна програма „Наука и образование за интелигентен растеж“ и гарантира надеждна одитна пътека;  т) потвърждава, че дейностите и разходите са действително извършени от бенефициентите по операциите и са в съответствие с правилата на Общността и на страната;  у) гарантира наличието на система за вписване и съхраняване в компютризиран вид на счетоводните документи за всяка операция по Оперативна програма „Наука и образование за интелигентен растеж“ и набора от данни, необходими за изпълнението, финансовото управление, наблюдение, проверка, одит и оценка;  3. изпълнява функциите на междинно звено по Приоритетни оси 3 и 4 на Оперативна програма „Развитие на човешките ресурси“ 2007 – 2013 г. по отношение на управление, договаряне, наблюдение и контрол на средства от Европейския социален фонд и произтичащите от това задължения;  4. изпълнява функциите на програмен оператор по Финансовия механизъм на Европейското икономическо пространство и произтичащите от това задължения;  5. осъществява функции на администратор на държавна помощ, предоставяна в изпълнение на Оперативна програма „Наука и образование за интелигентен растеж“, и операциите по други програми в компетентността на главната дирекция в съответствие с изискванията на Закона за държавните помощи;  6. подготвя доклади за изпълнението на Приоритетни оси 3 и 4 по Оперативна програма „Развитие на човешките ресурси“ 2007 – 2013 г. и ги предоставя на управляващия орган на програмата;  7. изготвя годишни и редовни прогнози за разходи (плащания) на ресурси на Оперативна програма „Наука и образование за интелигентен растеж“, Приоритетни оси 3 и 4 по Оперативна програма „Развитие на човешките ресурси“ 2007 – 2013 г. и на Програма „Деца и младежи в риск“;  8. съхранява документацията, свързана с изпълнението на проекти по Приоритетни оси 3 и 4 по Оперативна програма „Развитие на човешките ресурси“ 2007 – 2013 г. и по Програма „Деца и младежи в риск“, най-малко за период, установен в съответните регламенти на Европейския съюз или на страните донори;  9. изпълнява и други дейности, произтичащи от задълженията по изпълнение, управление и контрол на програмни инструменти, подкрепящи науката и образованието или възложени по решение на Министерския съвет или от министъра със заповед.  (2) Главна дирекция „Структурни фондове и международни образователни програми“ има териториални звена в районите на планиране от ниво 2 съгласно чл. 4, ал. 3 от Закона за регионалното развитие.  (3) Главна дирекция „Структурни фондове и международни образователни програми“ се ръководи от главен директор. В изпълнение на своите правомощия главният директор се подпомага от трима заместник главни директори.  (4) Осъществяването на функциите по ал. 1, т. 2 – 4 се подпомага от служители, заемащи по трудово правоотношение длъжността „сътрудник по управление на европейски проекти и програми“, назначени за срок до приключване на съответната програма или проект, финансирани с европейски средства, когато това е предвидено в длъжностното разписание.“  **Заключителна разпоредба**  **§ 3.** Постановлението влиза в сила от деня на обнародването му в „Държавен вестник“.  Министър-председател: **Бойко Борисов**  За главен секретар на Министерския съвет: **Веселин Даков**  2786 |